
1. CARACTERISTICI ALE SPAŢIULUI EUROPEAN AL CERCETARII 

De la lansarea şi aprobarea conceptului de spaţiu european al cercetării în cadrul Consiliului European de la Lisabona (martie 2000), progresele înregistrate nu au fost pe măsura aştepărilor, în special din cauza fragmentării activităţilor de cercetare, a programelor şi politicilor în domeniu.

Aşa după cum se subliniază în Cartea Verde intitulată “Spaţiul european al cercetării: noi perspective”
, problema constă în faptul că diferite iniţiative europene în domeniu sunt facultative pentru statele membre, ceea ce explică o anumită inerţie.

Într-o lume în continuă schimbare, caracterizată printr-un accelerat proces de globalizare, inclusiv a cercetării şi tehnologiilor, a afirmării unor noi poli ai cercetării ştiinţifice şi tehnologice în China şi India, spaţiul european al cercetării reprezintă un pilon al unei societăţi bazate pe cunoaştere. Într-o asemenea societate, cercetarea, învăţământul, formarea profesională şi inovarea sunt orientate în scopul realizării obiectivelor economice, sociale şi de mediu ale Uniunii Europene şi aştepărilor cetăţenilor ei.

Conceptul de spaţiu european al cercetării reuneşte mai multe aspecte: o piaţă internă europeană a cercetării, în care cercetarea, tehnologiile şi cunoştinţele să circule în mod liber; o reală coordonare la nivel eruopean a activităţilor, programelor şi politicilor, dar şi a transpunerii lor în practică şi finanţării lor. Acest concept reprezintă un element-cheie al noii politici europene în domeniul cercetării.

Dintre caracteristicile acestui spaţiu european al cercetării, pot fi menţionate:
· asigurarea unui flux adecvat de cercetători competenţi, cu un nivel ridicat de mobilitate între instituţii, discipline, sectoare de activitate şi ţări;

· existenţa unor infrastructuri de cercetare de anvergură mondială, integrate, aparţinând unor reţele accesibile echipelor de cercetători, atât din Europa, cât şi din lume, în special prin intermediul noilor generaţii de infrastructuri de comunicaţii electronice;

· activitatea unor institute performante de cercetare, angajate în cooperări şi parteneriate public-privat eficiente, instituţii care să reprezinte un nucleu al grupurilor de cercetare şi inovare, în special al “comunităţilor de cercetare virtuală”, specializate mai ales în domenii interdisciplinare, putând să realizeze o “masă critică” de resurse umane şi financiare;

· un veritabil acces la cunoştinţe, întreprinderile şi marele public beneficiind de rezultatele cercetării, în egală măsură;

· elaborarea unor programe şi fixarea unor obiective de cercetare bine coordonate, ceea ce presupune un volum mare de investiţii în cercetarea publică, programe la nivel european implicând, în consecinţă, priorităţi comune, o transpunere coordonată în practică şi o evaluare comună;

· o amplă deschidere spre lume a spaţiului european comun al cercetării, acordând o atenţie sporită ţărilor învecinate, însoţită de hotărârea de a conlucra cu partenerii Europei pentru abordarea provocărilor mondiale.

Relansarea strategiei privind crearea spaţiului european al cercetării este în spiritul revizuirii strategiei de la Lisabona. Evoluţiile la scară mondială pun în mod acut problema capacităţii Europei de a păstra avantajul concurenţial în domeniul cunoaşterii şi al inovării.

Atât la nivel comunitar, cât şi al statelor membre a fost recunoscut faptul că pe lângă un sistem de învăţământ de calitate, de educaţie permanentă şi de un mediu favorabil investiţiei, spaţiul european al cercetării este esenţial pentru a face din Europa o societate bazată pe cunoaştere care să favorizeze prosperitatea pe termen lung.

La nivel comunitar, au fost întreprinse numeroase acţiuni în sensul aspectelor pe care le presupune conceptul de spaţiu european al cercetării:
· Programul-cadru de cercetare în Uniunea Europeană este conceput să susţină crearea acestui spaţiu, finanţarea sa fiind sporită. O contribuţie importantă vor avea noile iniţiative lansate în acord cu cel de-al 7-lea Program-cadru (2007-2013), precum înfiinţarea Consiliului european al cercetării. Şi viitorul Institut european de tehnologie poate juca un rol important în crearea unor comunităţi de cunoaştere şi inovare de nivel internaţional;

· au fost lansate iniţiative în vederea unei mai bune coordonări între activităţile şi programele de cercetare. În acest sens, pot fi menţionate platformele tehnologice europene - care permit întreprinderilor şi altor parteneri să elaboreze în comun programe pe termen lung şi planuri strategice de cercetare, în interes comercial - şi sistemul “ERA-NET” destinat susţinerii coordonării programelor naţionale şi regionale în domeniu;

· coordonarea politicilor se face prin intermediul metodei deschise de coordonare şi prin aplicarea liniilor directoare şi a recomandărilor cu caracter de liberă opţiune. Statele membre şi-au stabilit obiective naţionale privind investiţiile de cercetare-dezvoltare în conformitate cu obiectivul global al Uniunii Europene de a investi cel puţin 3% din PIB în cercetare;

· Uniunea Europeană a adoptat “o strategie extinsă de inovare”
 care va îmbunătăţi condiţiile de încadrare a cercetării şi inovării. În noiembrie 2006, au fost adoptate o încadrare comunitară modernizată a ajutoarelor de stat pentru cercetare, dezvoltare şi inovare
 şi orientări în vederea unei utilizări mai eficiente a stimulentelor fiscale în favoarea cercetării şi dezvoltării
. Pentru ieşirea din impasul reprezentat de brevetul comunitar
 este propusă o nouă strategie şi sunt în curs de elaborare iniţiative pentru a susţine crearea unor “pieţe-pilot” în sectoare de mare intensitate tehnologică;

· elaborarea politicii de coeziune a UE şi a instrumentelor sale financiare – Fondurile structurale favorizează dezvoltarea unor capacităţi de cercetare şi inovare, mai ales în regiunile mai puţin dezvoltate. Această orientare a politicii de coeziune poate sprijini participarea ansamblului statelor membre la spaţiul european al cercetării, cu avantajele ce decurg din aceasta.

Dintre dificultăţile care persistă, pot fi menţionate:

· mobilitatea cercetătorilor este încă afectată negativ de obstacole juridice şi practice, care fac dificilă libera lor circulaţie între instituţii, sectoare de activitate şi ţări;

· întreprinderile întâmpină mari dificultăţi în a coopera sau încheia parteneriate cu institute de cercetare din Europa;

· finanţarea cercetării la nivel naţional şi regional (programe, infrastructuri, finanţare de bază a institutelor de cercetare) nu este, în bună măsură, coordonată. În felul acesta, apare o dispersare a resurselor, ineficienta utilizare a avantajelor potenţiale şi incapacitatea de a juca rolul la scară mondială pe care capacităţile Europei în domeniul cercetării şi dezvoltării i le-ar permite;

· reformele întreprinse la nivel naţional sunt adesea lipsite de o perspectivă europeană şi de coerenţă transnaţională.
Fragmentarea cercetării publice face Europa mai puţin atractivă pentru cei care caută să investească în cercetare şi dezvoltare. Se consideră că sectorul privat contribuie în proporţie de 2/3 la obiectivul de atingere a 3% din PIB.

În cadrul reexaminării pieţei unice a Uniunii Europene
 şi iniţiativelor care decurg din strategia extinsă de inovare se pune accent pe cererea de inovare. 

În scopul armonizării eforturilor şi evaluării progreselor realizate este importantă definirea caracteristicilor noului spaţiu european al cercetării:
– asigurarea unui flux adecvat de cerctători competenţi – cercetătorii trebuie să fie stimulaţi de o piaţă unică a muncii, care să ofere condiţii atrăgătoare de muncă, înlăturând principalele obstacole financiare sau administrative din calea mobilităţii transnaţionale. Analiştii apreciază necesitatea unei ample deschideri a cercetării universitare şi a programelor naţionale de cercetare din Europa, însoţită de facilitarea circulaţiei cercetătorilor, inclusiv între sectoarele public şi privat;

– înfiinţarea unor infrastructuri de cercetare de anvergură mondială – aceste infrastructuri ar urma să fie exploatate sub forma unor întreprinderi comune la nivel european, acestea trebuind să fie accesibile echipelor de cercetare din întreaga Europă şi din lume, cercetătorii europeni putând avea acces la infrastructuri situate în diferite colţuri ale lumii. Aceste infrastructuri trebuie integrate în reţea şi făcute accesibile prin noua generaţie de comunicaţii electronice;

– funcţionarea unor institute de cercetare de nivel înalt – în UE, institutele diversificate de cercetare tehnică, conform aprecierii analiştilor trebuie să fie integrate în “ţesutul economic şi social”, fără a afecta concurenţa şi cooeprarea europeană şi internaţională. Parteneriatele formate trebuie să constituie nucleul unor grupuri specializate, interdisciplinare, care reunesc o masă critică de resurse umane şi financiare. Spaţiul european al cercetării ar urma să fie structurat de-a lungul axelor unei puternice reţele de cercetare şi inovare. Grupurile se vor constitui şi dezvolta prin intermediul unei integrări virtuale, mai mult decât printr-o concentrare geografică;
– liberul acces la cunoştinţe – accesul la cunoştinţele publice trebuie să fie deschis, asigurându-se un regim simplu şi armonizat pentru dreptul de proprietate intelectuală, inclusiv  un  sistem  eficient  de brevete şi

principii comune pentru transferul de cunoştinţe şi cooperarea între domeniul cercetării publice şi cel al întreprinderilor, canale de comunicare care să permită publicului larg accesul la cunoaşterea ştiinţifică şi la mijloacele de dezbatere a programelor de cecetare;
– programe şi priorităţi de cercetare bine coordonate – aceasta include programarea, transpunerea în practică şi evaluarea investiţiilor în cercetarea publică la nivel european în domenii în care acţiunea individuală a statelor nu ar fi suficientă. Analiştii apreciază necesitatea identificării unor priorităţi comune, implicând întrega comunitate ştiinţifică, societatea şi întreprinderile. Programele naţionale şi regionale de cercetare trebuie să garanteze faptul că principiile care guvernează cererile de finanţare a cercetării sunt comparabile în cadrul UE, asigurând un nivel înalt de calitate. Sistemul de finanţare trebuie să fie simplu, transparent şi coerent, bazat pe diferite surse publice naţionale, regionale şi europene –, asociate cu surse private de finanţare;
– o largă deschidere a spaţiului european al cercetării către lume – analiştii recomandă urmărirea participării statelor vecine UE şi dezvoltarea unor iniţiative multilaterale pentru a face faţă provocărilor.

Pentru toate finanţările în domeniu sunt valabile următoarele preocupări:
– politica europeană de cercetare trebuie să fie profund ancorată în societatea europeană, în afară de obiectivul atingerii performanţei ştiinţifice, cercetarea europeană trebuie să susţină progresul şi răspândirea cunoştinţelor şi să stimuleze politici de dezvoltare durabilă în domenii de interes public precum sănătatea, energia şi schimbările climatice. Finanţarea trebuie să permită un progres ştiinţific şi tehnologic responsabil, în cadrul unor principii etice fundamentale, pe baza unor practici agreate în comun;

· trebuie găsit un just echilibru între concurenţă şi cooperare;
· este recomandat să fie utilizat la maxim potenţialul de diversitate din Europa. Ţările şi regiunile Europei se pot folosi de atu-urile de care dispun, specializându-se în anumite domenii, beneficiind totodată şi de avantajele care rezultă din libera circulaţie a cercetătorilor, liberul acces la informaţie şi dezvoltarea reţelelor de comunicaţie.

2. IMPORTANŢA CREĂRII UNEI PIEŢE UNICE ÎN DOMENIUL CERCETĂRII 

Natura cercetării presupune existenţa unor interdependenţe complexe între caracteristicile spaţiului european al cercetării şi dimensiunile transversale asociate acestuia.

Este important să se echilibreze mai bine cererea şi oferta de cercetători, având în vedere accentuata lor specializare şi numărul lor relativ scăzut în anumite domenii. Femeile rămân încă sub-reprezentate, în special în anumite sectoare ale cercetării, factorul demografic fiind, de asemenea, un element important al modificării configuraţiei corpus-ului de cercetători.

În consecinţă, înfiinţarea unei pieţe unice şi deschise în domeniul cercetării este esenţială, această piaţă permiţând o reală “circulaţie a creierelor” între graniţele Europei şi în ţările partenere, atrăgând tinerii şi femeile spre cariere de cercetători. Aceasta presupune eforturi la toate nivelurile, atât în sectorul public, cât şi în cel privat, al administraţiilor locale, naţionale şi europene. Sectorul privat trebuie să fie încurajat să dezvolte şi să extindă perspectivele care se deschid cercetătorilor. În acelaşi timp, autorităţile publice şi institutele de cercetare sunt chemate să înlăture obstacolele juridice, administrative şi practice – de exemplu, barierele lingvistice – din calea mobilităţii geografice şi intersectoriale, să îmbunătăţească condiţiile de ocupare a forţei de muncă pentru cercetători, să contribuie la reconcilierea vieţii profesionale şi familiale, acordând atenţie egalităţii de şanse între sexe şi aspectelor de ordin demografic.

La nivel european, deşi pot fi semnalate numeroase iniţiative, pentru a face spaţiul european al cercetării mai atractiv, progresele rămân modeste şi din cauza lipsei de coordonare cu şi între măsurile naţionale şi regionale corespondente. Este de subliniat sprijinul crescând de care se bucură Carta europeană a cercetătorului şi Codul de conduită pentru recrutarea cercetătorilor, dar adevăratele progrese se vor manifesta doar odată cu transpunerea efectivă în practică a principiilor.

În legătură cu aspectele legate de securitatea socială, actualele reglementări vizând modernizarea şi simplificarea coordonării regimurilor de securitate socială sunt orientate în direcţia corectă.

O dimensiune importantă este continuarea îmbunătăţirii învăţământului şi educaţiei permanente pentru actualii şi viitorii cercetători. Tinerii cercetători formaţi în Europa trebuie să aibă siguranţa faptului că gama calificărilor lor va conta pentru carierele lor.

Programele de doctorat şi alte perfecţionări trebuie să răspundă unor norme stricte de calitate, corespunzând atât nevoilor universităţilor, cât şi întreprinderilor, programele trebuind să fie recunoscute în întreaga Europă.

Pentru a atinge performanţa în cercetare trebuie asigurate infrastructuri de înaltă calitate. Infrastructurile la nivel european pot fi utilizate de ansamblul comunităţii cercetătorilor. Având în vedere costul ridicat al acestor infrastructuri, legat de construcţie şi exploatare, este normal să se asigure facilitarea accesului la ele din partea tuturor membrilor comunităţii ştiinţifice.

Înfiinţarea forum-ului strategic european referitor la infrastructurile de cercetare a constituit un pas înainte către o mai bună planificare a infrastructurilor de cercetare la nivel european. În anul 2006, acest forum a elaborat o foaie de parcurs pentru infrastructuri paneuropene de cercetare – noi sau modernizate.

Dintre priorităţile imediate, pot fi menţionate următoarele:

– asigurarea faptului că foaia de parcurs include esenţialul infrastructurilor de cercetare planificate în Europa;

· completarea acestei foi de parcurs în domeniile încă insuficient abordate;

· aprobarea, la nivel politic, a propunerilor conţinute în această foaie de parcurs;

· asigurarea creditării necesare. 

Pentru transpunerea în practică a foii de parcurs sunt necesari 14 miliarde de euro, într-o perioadă de 10 ani. În ciuda majorării creditelor acordate pentru infrastructurile din regiunile mai puţin dezvoltate – în cadrul celui de-al 7-lea Program-cadru de cercetare şi pe baza programelor care ţin de politica de coeziune -, bugetul UE nu este conceput să asigure finanţarea principală pentru construirea unor noi infrastructuri paneuropene, în plus faţă de susţinerea unui liber acces la infrastructurile de interes european şi de stimularea dezvoltării lor şi integrării coordonate în reţea.

Analiştii constată importanţa atragerii investiţiilor, mai ales din partea întreprinderilor, având în vedere slaba lor participare în domeniu, până în momentul de faţă.

O altă dificultate legată de crearea unor noi forme de infrastructuri pentru cercetarea europeană este absenţa unei structuri juridice care să permită coagularea unor parteneriate adecvate.

Anumite proiecte de infrastructură au o asemenea amploare încât necesită cooperare la nivel internaţional. Mare parte din infrastructurile avute în vedere sunt de “natură distribuită”, adică se compun din diverse elemente integrate prin intermediul unor infrastructuri electronice, a unor bănci de date şi a unor reţele de mare viteză, cum ar fi GEANT
 şi tehnologiile Grid
 care joacă un rol esenţial, permiţând acestor elemente să funcţioneze împreună conform unor modalităţi care înlătură constrângerile tradiţionale legate de timp, de poziţie geografică şi de anumite instituţii. Este important să se asigure o planificare coerentă, dezvoltarea şi integrarea infrastructurilor ştiinţifice şi tehnologice europene precum şi noi generaţii de infrastructuri  electronice care ar mai trebui dispuse pe teritoriul european, inclusiv în regiuni periferice. Europa este chemată să extindă la alte continente infrastructurile electronice GEANT şi Grid care constituie instrumente puternice pentru cooperarea internaţională, dar şi crearea unor parteneriate de cercetare la nivel internaţional.

Univeristăţile şi organismele publice de cercetare asigură mai mult de 35% din lucrările de cercetare efectuate în Europa, fiind, în acest sens, principalii actori ai cercetării fundamentale şi ai lucrărilor pe probleme de interes public, fiind totodată factori importanţi în domeniul cercetării aplicative, în sprijinul activităţii inovatoare din întreprinderi. De aceea, întărirea instituţiilor de cercetare este esenţială pentru stimularea întreprinderilor în a investi în cercetare şi dezvoltare.

Din cauza unei semnificative dispersări a resurselor şi activităţilor, potenţialul acestor infrastructuri nu este utilizat la maximum. Sunt incriminate şi insuficientele legături cu întreprinderile şi cu societatea şi lipsa unei anumite flexibilităţi în funcţionare. Aceste institute trebuie să se adapteze unei realităţi în permanentă evoluţie, în care competiţia pentru finanţare se intensifică, atât în interiorul UE, cât şi cu terţe ţări.

Universităţile se află la intersecţia spaţiului european al cercetării cu cel al învăţământului superior fiind, din această cauză, confruntate cu provocări tot mai mari în ceea ce priveşte finanţarea şi organizarea.

Multe institute de cercetare au dificultăţi  în a răspunde adecvat aşteptărilor, atât datorită subfinanţării cât şi, uneori, a insuficienţei personalului calificat.

Analiştii consideră  că  trebuie realizată o anumită concentrare şi

specializare pentru a crea “centre europene de excelenţă competitive la nivel internaţional”, dar şi o vastă reţea de universităţi şi organisme publice de cercetare la scară europeană, în măsură să răspundă nevoilor de cercetare şi formare profesională la nivel naţional, regional şi sectorial.

Pentru realizarea acestui obiectiv, universităţile trebuie să beneficieze de o reală autonomie şi să coreleze activităţile de cercetare cu nevoile industriei şi societăţii, în general. Aceasta implică şi un profesionalism mai accentuat în gestionarea cercetării şi adoptarea unor norme transparente privind cheltuielile.

Alocarea creditelor publice trebuie să ţină cont de rezultatele şi performanţele cercetării, realizându-se un echilibru între finanţările instituţionale şi cele concurenţiale. În acest scop, Consiliul european al cercetării va juca un rol important, stimulând concurenţa între echipele universitare de cercetare şi alte organisme de profil, în vederea obţinerii de subvenţii.

Analiştii subliniază necesitatea unei mai intense utilizări a infrastructurilor de calcul, de informare şi comunicaţii, menite să înlăture frontierele în cercetare. 

În afară de cooperare cu întreprinderile, în cadrul anumitor proiecte, institutele de cercetare sunt chemate să creeze aceste centre de excelenţă sub forma parterneriatelor durabile cu întreprinderile. Acesta este scopul “reţelelor de excelenţă” prevăzute în programele-cadru de cercetare.

Al 6-lea Program-cadru a demonstrat că asemenea parteneriate durabile sunt posibile între un număr mic de participanţi care pun în comun un volum mare de resurse.

“Comunităţile de cunoaştere şi inovare” din cadrul Institutului european de tehnologie vor asigura condiţiile pentru crearea unor astfel de parteneriate. Un alt instrument este cel al structurilor de cercetare de care să beneficieze mai multe instituţii.

2.1   Optimizarea programelor şi priorităţilor de cercetare

Încă din anul 2000, un obiectiv central al spaţiului european al cercetării este asigurarea coerenţei programelor naţionale şi regionale de cercetare precum şi a priorităţilor referitoare la chestiunile de interes european.

Anumite probleme de cecetare se pretează mai mult, sau chiar exclusiv, pentru o abordare în cadrul programelor europene sau chiar mondiale, combinând susţinerile comunitare cu cele naţionale, dar şi fonduri din sectorul privat sau donaţii.

Din anul 2003, sistemul ERA-NET contribuie la coordonarea programelor naţionale şi regionale. Alte iniţiative susţin cooperarea între regiuni – de exemplu, acţiunea “Regiuni ale cunoaşterii” şi iniţiativa politicii de coeziune, intitulată “Regiunile, actori ai schimbării economice”. În ceea ce priveşte sistemul ERA-NET, principiul “geomertriei variabile” a facilitat intrarea în sistem a celor care încă mai ezitau.

Platformele tehnologice europene, înfiinţate de industrie, au definit “viziunile” europene şi “agende” de cercetare în domeniile lor de activitate, care sunt avute în vedere în cadrul celui de-al 7-lea Program-cadru de cercetare.

Viziunile şi agendele elaborate în cadrul platformelor tehnologice se articulează în jurul unor teme de interes pentu întreprinderi. Aceste viziuni pot contribui la un proces mai amplu şi complementar de programare în comun, cu participarea tuturor părţilor intereseate: institute de cercetare, întreprinderi, organisme ale societăţii civile etc.

Un exemplu îl constituie iniţiativa recent lansată pentru elaborarea unui plan strategic european pentru tehnologiile energetice
.

Pe termen mediu, poate fi adoptată o altă abordare, având următoarele caracteristici:

· configuraţii variabile în funcţie de priorităţi, competenţe şi moduri de participare a statelor membre şi a părţilor interesate;

· stabilirea priorităţilor şi programarea în comun;

· mecanisme flexibile de finanţare combinând, după caz, subvenţii cu stimulente fiscale, în scopul favorizării participării întreprinderilor;

· principii comune de transpunere în practică, în special în ceea ce priveşte normele etice, valorificarea rezultatelor, controlul calităţii, obligaţia de a justifica cheltuielile şi evaluarea, dar şi o structură comună de gestionare.

Organizaţiile interguvernamentale de cercetare contribuie la întărirea coerenţei, calităţii şi finalităţii eforturilor europene de cercetare în multe domenii.

Dobândirea, difuzarea şi utilizarea cunoştinţelor se află în centrul activităţii de cercetare. În cadrul spaţiului european de cercetare, cunoaşterea trebuie să circule între toate nivelurile societăţii.

Accesul permanent, fiabil şi puţin costisitor la rezultatele cercetării şfiinţifice, precum şi difuzarea lor pe scară largă trebuie să devină un principiu fundamental al cercetării europene. La nivel european se recomandă corelarea bazelor de date europene cu cele ale terţelor ţări. Sistemul de publicare a informaţiilor ştiinţifice este hotărâtor pentru validarea şi răspândirea lor, având deci o influenţă considerabilă în domeniul excelenţei în cercetarea europeană
.

Pentru dezvoltarea noilor produse şi servicii trebuie îmbunătăţit transferul cunoştinţelor. Universităţile europene şi alte organisme publice de cercetare trebuie stimulate să dezvolte competenţele şi resursele care să le permită o colaborare eficientă cu întreprinderile şi alte părţi interesate, atât la nivel naţional, cât şi transfrontalier. Un obstacol major îl constituie incoerenţa şi, uneori, caracterul inadecvat al reglementărilor şi abordările în materie de gestionare a dreptului de proprietate intelectuală. Comisia Europeană a popularizat experienţele pozitive şi modelele de acces comun la cunoştinţe între sectorul public din cercetare şi întreprinderi.

	2.2
	Cooperarea în domeniul ştiinţei şi tehnologiei


Problemele care stau în atenţia cercetării au caracter mondial, provocarea constând în asigurarea că o cooperare ştiinţifică şi tehnologică internaţională poate contribui efectiv la stabilitate, siguranţă şi prosperitate în lume.

Spaţiul european al cercetării trebuie, în consecinţă, să fie deschis către lume şi este convenabil să fie orientată cooperarea ştiinţifică şi tehnologică cu ţările partenere într-o manieră coerentă, pe baza politicilor adoptate.

În domeniul protecţiei mediului, UE participă tot mai des la iniţiative mondiale. Participarea nu este însă sistematică, iar coordonarea acţiunilor lasă de dorit.

Analiştii consideră că se impune o mai strânsă coordonare a acţiunilor întreprinse la nivelul Uniunii cu cele ale statelor membre, dar şi între politicile de cooperare ştiinţifică şi tehnologică şi alte domenii de politică. De asemenea, este necesară îmbunătăţirea transferului de cunoştinţe între institutele de cercetare şi industria din Europa.

O serie de institute europene de cercetare au pus la punct servicii pentru transferul de cunoştinţe, în vederea preluării rezultatelor cercetării de către industrie, aşa după cum se subliniază în Comunicarea intitulată “Îmbunătăţirea transferului de cunoştinţe între institutele de cercetare şi industrie pe teritoriul Europei”
.

În acest document, se subliniază faptul că institutele de cercetare “trebuie să dispună de sufieicntă autonomie” pentru a putea recruta,  pe baze competitive, personal calificat în transferul de cunoştinţe.

Statele membre sunt chemate să sprijine activ continua asigurare a resurselor umane şi materiale pentru institutele de cercetare.

În ceea ce priveşte crearea spiritului antreprenorial, este evidenţiat faptul că statele membre au un rol important în stimularea acestuia. Analiştii scot în evidenţă o serie de obiective, dintre cae pot fi menţionate:
· reanalizarea problemei modelului unic european pentru activitatea finanţată prin publicitate;
· conştientizarea importanţei criteriilor de evaluare astfel încât să se ia în considerare şi activităţi precum: brevetarea, mobilitatea şi colaborarea cu industria;

· statele membre trebuie să utilizeze totalitatea surselor de finanţare şi să încurajeze institutele de cercetare să folosească integral fondurile;
· Institutul european de tehnologie (IET) este chemat să promoveze interacţiunea dintre institutele de cercetare şi industrie precum şi transferul de cunoştinţe;
· sectorul industrial este chemat să joace un rol important în activitatea IET;
· IET va integra, pentru prima dată, cele trei componente ale “triunghiului cunoaşterii”
, învăţământul fiind considerat un element esenţial în procesul de inovare;
· elaborarea unor iniţiative concrete la nivel comunitar, în vederea sprijinirii eforturilor statelor membre şi sporirii dimensiunii transnaţionale a anumitor măsuri;
· activităţile relaţionate cu inovarea, atunci când sunt desfăşurate după criterii comparabile la nivel european, permit institutelor de cercetare să compare propriile realizări, atât la nivel european, cât şi naţional.
Pentru clarificarea reglementărilor privind ajutorul de stat pentru institutele de cercetare au fost elaborate reglementări-cadru care includ activităţile de finanţare, cuprinzând şi finanţarea activităţilor legate de transferul de cunoştinţe.
Reglementările-cadru subliniază faptul că activitatea primordială a institutelor publice de cercetare trebuie să fie, în principal, una fără caracter economic –  adică nu se furnizează pe piaţă bunuri sau servicii.

Sprijinul pentru activităile legate de transferul de cunoştinţe este acordat în cadrul politicii de coeziune a UE, ca parte a strategiei de creştere economică şi ocupare a forţei de muncă. De exemplu, principalul instrument al politicii de coeziune, Fondul european de dezvoltare regională, este utilizat pentru a sprijini “incubatoare de cercetare şi parcuri ştiinţifice”.

Fondul Social European asigură sprijin financiar prin intermediul ajutorului direct, acordat persoanelor – pregătire profesională, consultanţă etc. – şi pentru dezvoltarea şi modernizarea structurilor şi sistemelor de învăţământ.

În perioada 2007-2013 se va pune mai mare accent pe întărirea cercetării şi inovării, mai ales prin transfer de cunoştinţe.

Orientările comunitare strategice referitoare la coeziune
 stabilesc un cadru pentru viitoarele strategii şi programe în domeniul fondurilor structurale şi de coeziune ale statelor membre, subliniindu-se necesitatea sporirii ajutorului acordat de statele membre pentru sprijinirea cooperării dintre industrie şi universităţi şi pentu infrastructuri şi servicii, în vederea transferului de cunoştinţe.

Programul-cadru de cercetare şi dezvoltare tehnologică are în vedere transferul transnaţional de cunoştinţe.

Prin noul Program pentru competitivitate şi inovare se vor sprijini toate formele de inovare, parteneriatele public-privat şi măsuri de îmbunătăţire a accesului la finanţare.
� COM (2007) 161 final


� COM (2006) 502 final


� JO C 323 din 30.12.2006


� COM (2006) 728 final


� COM (2007) 165 final


� COM (2007) 60 final


� Reţea de cercetare, reunind peste 3 milioane de cercetători din 34 de ţări. Noua generaţie GEAN 2 (500 Gbps) permite performanţe deosebite


� Reţele şi tehnologii de reţea pentru utilizare pe scară largă a calculatoarelor


� COM (2007) 60 final


� COM (2007) 56 final


� COM (2007) 182 final


� Alcătuit prin interacţia dintre cercetare, învăţământ şi inovare


� COM (20069 386

